Aceasta a fost prima partidă jucată de Halep după 569 de zile şi după ce a fost depistată pozitiv şi suspendată. În setul doi, Simona a acuzat o durere la umărul drept.
După meci, la conferința de presă, Simona Halep a apărut zâmbitoare și a vorbit minute bune:
Patru ani ar fi însemnat foarte mult și nu mai sunt atât de tânără. Ar fi fost dificil și probabil era sfârșitul carierei mele. Dar nu s-a întâmplat. Și, din fericire, sunt aici astăzi.
Nu am trișat! Nu m-am dopat intenționat! Decizia TAS a fost clară, a fost vorba despre un supliment contaminat. Eu nu sunt o trișoare! Mulțumesc oficialilor turneului că mi-au oferit un wild-card și am avut posibilitatea să joc într-un asemenea turneu. A fost minunat să revin. Iar faptul că o persoană a vorbit negativ despre mine nu contează. Sunt sute de persoane care m-au susținut.
Oricât te-ai antrena nu este ca un meci oficial. A fost dificil azi să intru în ritm. Dar m-am menținut în formă în special în sala de forță. Nu am jucat mult tenis în ultima perioadă, eram obosită mental. Am fost în sala de forță în fiecare zi, nu am pus kilograme pe mine. Asta e bine și mă simt OK fizic. Desigur, nu sunt la cel mai înalt nivel.
Nu știam ce să mă aștept de la decizia TAS, deci nu am planificat nimic. Aici am venit în special din dragoste pentru tenis. Totul s-a întâmplat repede, au trecut doar câteva zile de la decizie. Mă duc acasă și va trebui să mă antrenez mai intens. Nivelul este foarte ridicat în acest moment în circuit. Apoi vom vedea.
Nu m-am uitat foarte mult la tenis, dar am văzut câteva meciuri. Am avut senzația că nivelul este foarte ridicat, chiar mai ridicat decât în urmă cu doi ani. Eram puțin îngrijorată de cum mă voi descurca, dar nu a fost chiar așa rău. Multe fete joacă foarte bine, vom vedea ce va urma.
Eu rămân o susținătoare a sportului curat. Cei din noua generație au motive să fie îngrijorați. Trebuie să fie foarte atenți la ceea ce fac și ceea ce mănâncă. Uneori se poate întâmpla neașteptat, deci este un stress pentru toată lumea. Sper să nu mai pățească nimeni ce am pățit eu. A fost o perioadă teribilă, foarte stresantă din punct de vedere național. Sfatul este să verifice tot ce consumă. Este foarte greu să dau un sfat.
Părinții mei m-au învățat că binele învinge mereu. Din prima zi până în ultima am fost convinsă că adevărul va ieși la iveală. Și că se va lua o decizie corectă. Știu că sunt curată, nu am făcut nimic greșit. Am fost convinsă că nu este posibil să fiu suspendată 4 ani pentru ceva ce nu există. Cel mai jos punct a fost când am primit verdictul de 4 ani. Să primești 4 ani de suspendare pentru ceva ce nu ai făcut…
Paula Badosa a fost o adversară foarte bună. Cu un nivel de tenis foarte ridicat. Eu m-am bucurat de prezența mea pe teren, de faptul că m-am întors în tenis și de faptul că atâția oameni mă susțin și îmi transmit atâtea sentimente frumoase, iubire și apreciere. A fost o zi specială.
De fiecare dată când joc în lume, parcă sunt acasă. Foarte mulți români vin și mă susțin și sunt foarte gălăgioși în sensul bun. Mă ajută să lupt pentru fiecare minge și le mulțumesc tare mult că au venit.
A fost un meci greu, mă așteptam. E o jucătoare foarte bună. Fizic am obosit un pic, era normal. Și mental… nu am mai jucat un meci oficial de aproape doi ani. Dar per total eu cred că m-am descurcat bine și am jucat tenis la un nivel ridicat. Nu mă așteptam atât de bine, dar a fost un lucru bun să mă aflu pe teren și să joc atât de bine.